Z á p i s n i c a

zo zasadnutia obecného zastupiteľstva v Hontianskych Moravciach
 dňa 09.04.2026

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Schválenie prijatia investície z Environmentálneho fondu.
6. Schválenie prijatia úveru z Environmentálneho fondu.
7. Stanovisko hlavnej kontrolórky obce Hontianske Moravce k dodržiavaniu podmienok na prijatie návratných zdrojov financovania.
8. Schválenie návrhu úverovej zmluvy o poskytnutí podpory z Environmentálneho fondu formou Úveru.
9. Schválenie žiadosti na nákup traktora s príslušenstvom.
10. Schválenie žiadosti na rekonštrukciu obecného úradu.
11. Schválenie za veliteľa DHZO Hontianske Moravce.
12. Rôzne
13. Záver

K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Program zasadnutia bol schválený bez pripomienok.

K bodu 2: Voľba overovateľov zápisnice

Za overovateľov zápisnice boli zvolení poslanci: p. Ing. Gabryš, p. MUDr. Jenčo.

K bodu 3: Voľba návrhovej komisie

Návrhovú komisiu poslanci zvolili v zložení: p. Brunauer, p. Halaj.

K bodu 4: Určenie zapisovateľa. 

Za zapisovateľa starosta obce určil Ing. Marcelu Púčekovú.


K bodu 5: Schválenie prijatia investície z Environmentálneho fondu.

[bookmark: _GoBack]Obec bola úspešná v projekte: Rekonštrukcia vegetačnej ČOV pre obec Hontianske Moravce. Nová ČOV bude umiestnená v mieste doterajšej ČOV na konci Opatovskej ulice,  bude modernejšia, bude mať vyššiu kapacitu a tiež vybudované kalové polia. Čistička bude po novom fungovať na báze koreňových kvetov, nie trstiny. Okrem kvetov budú v čističke nainštalované aj dúchadlá na zvýšenie účinnosti ČOV. Projekt počíta s využitím obnoviteľných zdrojov energie prostredníctvom fotovoltiky.
Poslanec Melicherčík sa informoval, že či touto rekonštrukciou zamedzíme nežiadúcemu zápachu, ktorý sa teraz občasne šíri z pôvodnej ČOV – starosta odpovedal, že okolo ČOV vysadíme rýchlorastúce dreviny, ale pri zmene tlaku vzduchu pravdepodobne bude čističku stále cítiť, ale menej ako doteraz. 
Poslanci schválili prijatie tejto investície. 


K bodu 6: Schválenie prijatia úveru z Environmentálneho fondu.
 Tento úver bude potrebný na spolufinancovanie projektu Rekonštrukcia vegetačnej ČOV. Spoluúčasť obce je 8% , čo predstavuje sumu 83 981,88 €. Najvýhodnejší úver s fixnou úrokovou sadzbou 0,5 % do konca splatnosti úveru ponúka Environmentálny fond, kde by výška splátky predstavovala 467 €/ mesiac na dobu 15 rokov. Úver by sa nezapočítaval do celkového dlhu obce. 
		

K bodu 7: Stanovisko hlavnej kontrolórky obce Hontianske Moravce k dodržiavaniu podmienok na prijatie návratných zdrojov financovania.
Pani ekonómka prečítala Stanovisko hlavnej kontrolórky k dodržaniu podmienok na prijatie návratných zdrojov financovania. V závere stanoviska hlavná kontrolórka uvádza, že obec spĺňa podmienky na prijatie návratných zdrojov financovania úveru. Stanovisko tvorí prílohu zápisnice. 



K bodu 8: Schválenie návrhu úverovej zmluvy o poskytnutí podpory z Environmentálneho fondu formou Úveru.
Starosta obce oboznámil prítomných poslancov s podmienkami úverovej zmluvy na financovanie ČOV. Poslanci schválili návrh úverovej zmluvy na financovanie investície Rekonštrukcia vegetačnej ČOV pre obec. 




K bodu 9: Schválenie žiadosti na nákup traktora s príslušenstvom.
Obec sa zapojí do výzvy z Environmentálneho fondu na nákup traktora s príslušenstvom. Celková cena za traktor s príslušenstvom je 40 416,57 €. Príslušenstvo predstavuje príves a ramenovú kosačku s mulčovacím zariadením. Spoluúčasť obce je 420,57 €.


K bodu 10: Schválenie žiadosti na rekonštrukciu obecného úradu.
	Obec podala žiadosť na Environmentálny fond na rekonštrukciu obecného úradu.  Do 9.4.2026 prebieha VO.  Táto výzva z Envirofondu narozdiel od predchádzajúcej výzvy je len na zateplenie, fotovoltiku, výmenu okien, dverí, radiátorov. Pôvodná projektová dokumentácia zahŕňala aj komplexnú rekonštrukciu vnútorných priestorov obecného úradu.  Z tohto dôvodu bolo potrebné aj upraviť rozpočet. Vykurovanie budovy je navrhnuté prostredníctvom  tepelného čerpadla. Celková výška realizácie projektu je 363 018, 73€. Spoluúčasť obce je 5% čo predstavuje sumu 18 151,73 €.

K bodu 11: Schválenie za veliteľa DHZO Hontianske Moravce.
 Starosta ďalej informoval zastupiteľstvo o výsledkoch schôdze Dobrovoľného hasičského zboru. Členovia DHZ si na schôdzi navrhli a následne schválili nového veliteľa zboru Ondreia Subu. Zároveň bol predchádzajúci veliteľ Ján Brunauer zvolený za nového predsedu DHZ. Obecné zastupiteľstvo schválilo Ondreia Subu za veliteľa DHZO Hontianske Moravce. 

K bodu 12: Rôzne
Starosta obce pozval prítomných poslancov, ako aj obyvateľov na plánovanú akciu Upracme si svoju obec, ktorá sa bude konať v sobotu 11.4.2026. Stretnutie bude o 9.00 hod. pred predajňou Jednota. 
Poslanec Brunauer tlmočil požiadavku obyvateľov na opravu parkoviska oproti bytovému domu č. 281, na ktorom sa nachádzajú jamy.
Starosta obce uviedol, že o situácii je informovaný a s obyvateľmi predmetnej bytovky už o riešení komunikoval. Navrhol im, že obec na vlastné náklady zabezpečí dovoz materiálu aj samotnú realizáciu opravy, podmienkou je však úhrada nákladov na nákup štrku zo strany užívateľov parkovacích miest (v celkovej sume približne 60 €). Poslanec Halaj prisľúbil, že zabezpečí komunikáciu s obyvateľmi a potrebnú sumu na nákup materiálu vyzbiera, aby mohla obec pristúpiť k oprave.





K bodu 12: Záver

Na záver rokovania zástupca starostu obce poďakoval prítomným poslancom a obyvateľom obce za účasť a ukončil zasadnutie obecného zastupiteľstva.

V Hontianskych Moravciach 10.04.2026


Zapísala: Ing. Marcela Púčeková 


Overovatelia zápisnice:



............................................	............................................  ............................................
Ing. Rudolf Gabryš  		MUDr. Jaroslav Jenčo  	           Dalibor Tesársky
									   starosta obce



